زیارت کاکا صیب کې بم چاؤدنه، ٣ کسان وژل شوې
کاکا صیب د نوښار ضعلې مشهور کلی دی او د شهرت وجه يي هلته د صوفي کستیر گل بابا مزار دی. کستیر گل بابا په سیمه کې د کاکا صیب او یا د رحمکار زیړې کاکا په نوم هم یادیږي
د پاکستان خیبر پښتونخوا صوبې زیارت کاکاصیب کلې کې د لوې اختر په دویمه ورځ د یو مشهور صوفي د مزار په دروازه د بم خلاصیدو په نتیجه کې لږ تر لږه درې کسان وژل شوې او تر ٢٥ؤ پورې نور کسان زخمیان شوې دي. پولیس ویلي بم د کاکا صیب د مزار دروازې سره په یو سائیکل باندې د میوؤ په کسوړه کې ایښودل شوی وو. د بم چاؤدیدو په نتیجه کې درې کسان وژل شوې او ٢٥ نور زخمیان شوې دي. زخمیانو کې پنځه کسان په سخت حالت کې بیانول کیږي. کاکا صیب د نوښار ضعلې مشهور کلی دی او د شهرت وجه يي هلته د صوفي کستیر گل بابا مزار دی. کستیر گل بابا په سیمه کې د کاکا صیب او یا د رحمکار زیړې کاکا په نوم هم یادیږي. د کاکا صیب مزار ته هره ورځ په سلگونوعقدت مند ورځي او د اختر او په ځنې نورو موقعو خو د کاکا صیب په مزار ډیره گڼه گوڼه وي. د خیبر پښتونخوا د اطلاعاتو وزیر میا افتخار حسین چې خپله هم د نوښار ضلعې سره تعلق لري، د پیښه تصدیق کړی دی. په سمدستي توگه کاکاصیب کې د بم چاؤدنې ذمه واري چا په غاړه نه ده اخستې خو پاکستاني چارواکې هیواد کې دداسې قسمه پیښو الزام په طالبانو لگوي. خو د اتوار په ورځ کاکاصیب کې د چاؤدنې په حقله د طالبانو ترجمان احسان الله احسان مطبوعاتو ته ویلي طالبان په دغه بم چاؤدنه کې لاس نه لري بلکه غندنه يي کوي. هغه وویل طالبان بم چاؤدنه کې د وژل شوؤ کسانو خپلو خپلوانو سره غمرازي کوي. هغه زیاته کړه چې د اسلام دښمنان طالبانو بدنامولو د پاره داسې قسمه حملې کوي.